ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 వైరస్ గుర్తింపునకు సిఎస్ ఐఆర్- సిఎఫ్టిఆర్ఐ పరీక్షా పరికరాలు
మైసూరులో కోవిడ్ -19 పాజిటివ్ కేసుల సంఖ్య 28 కి చేరింది. ఇందులో గత 24 గంటలలో నమోదైన కేసులు ఏడు. కర్ణాటక ఆరోగ్య శాఖ ఈ విషయం తెలిపింది.ఇదిలా ఉండగా మైసూరుకు చెందిన సిఎస్ ఐఆర్- సెంట్రల్ ఫుడ్ టెక్నలాజికల్ రీసెర్చ్ ఇన్ స్టిట్యూట్ లు జిల్లా పాలనాయంత్రాంగంతో కలసి సంయుక్తంగా కరోనా వైరస్ నమూనాల పరీక్షలకు అవసరమైన నమూనాలను అందుబాటులో ఉంచుతోంది.
 పద్ధతిలో గుర్తిస్తున్నారు. ఈ పిసిఆర్ పద్ధతిలో నమూనాల నుంచి వైరస్ ఆర్ ఎన్ ఎ ను సేకరించి దానిని పిసిఆర్ పరికరం ద్వారా పెంపొందింపచేస్తారు. దీనివల్ల ఆయా వ్యక్తులలో వైరస్ను అత్యంత ప్రాథమిక దశలోనే గుర్తించడానికి వీలు కలుగుతుంది. అంటే లక్షణాలు ఇంకా బయటపడకముందే దీనిని గుర్తించవచ్చు.
పెద్ద ఎత్తున అనుమానిత వ్యాధిగ్రస్తులు ఉన్న నాలుగు హాట్ స్పాట్ జిల్లాల్లో మైసూర్ జిల్లా ఒకటిగా గుర్తించబడింది. అనుమానిత వ్యక్తుల శరీరంలో వైరస్ ఉనికిని క్వారంటైన్ కాలానికి ముందు,ఆ తర్వాత పరీక్షించాల్సి ఉంటుంది. వ్యాధి లక్షణాలు కనిపించినా, కనిపించకపోయినా పరీక్షలు చేయించడం తప్పనిసరి.
.సిఎస్ఐఆర్-సిఎఫ్టిఆర్ఐ రెండు పిసిఆర్ పరికరాలను, ఒక ఆర్ఎన్ఎ సేకరణ యూనిట్తో పాటు అవసరమైన రసాయనాలను జిల్లా యంత్రాంగానికి అందిస్తోంది. జిల్లాలో పెద్ద ఎత్తున నమూనాలను పరీక్షించాల్సి ఉండడంతో వీటిని అందిస్తున్నారు.
ప్రస్తుత సమయంలో కచ్చితమైన ఫలితాలు ఎంతైనా అవసరం. ఈ పరీక్షలు అత్యంత అధునాతనమైనవి. వీటిని ఎంపిక చేసిన , ఇండియన్ కౌన్సిల్ ఆఫ్ మెడికల్ రిసెర్చి  ఆమోదిత కేంద్రాలలో నిర్వహిస్తారు. ప్రస్తుతంం ఉన్న సామర్ధ్యానికి అదనపు సామర్థ్యాన్ని సమకూరుస్తున్నామని సిఎస్ఐఆర్-సిఎఫ్టిఆర్ డైరక్టర్ డాక్టర్ కె.ఎస్.ఎం.ఎస్ రాఘవరావు తెలిపారు. ఈ పరికరాలతోపాటు, ఇద్దరు నైపుణ్యం కలిగిన టెక్నీషియన్లను జిల్లా పాలనాయంత్రాంగానికి అందుబాటులో ఉంచుతున్నట్టు ఆయన తెలిపారు.
పిసిఆర్ పరికరాన్ని 2020 ఏప్రిల్ 5న మైసూరులోని మైసూర్ మెడికల్ కాలేజ్ అండ్ రీసెర్చ్ ఇన్స్టిట్యూట్, వైరస్ రీసెర్చ్ అండ్ డయాగ్నోస్టిక్స్ లాబొరేటరీ  , ఇన్-ఛార్జ్ కోవిడ్ టెస్ట్ లాబొరేటరీ, నోడల్ ఆఫీసర్ డాక్టర్ అమృత కుమారికి అందజేశారు. రోజూ చేసే కోవిడ్ నిర్ధారణ పరీక్షల సంఖ్యను మూడు రెట్లు పెంచడానికి ఇది సహాయపడుతుందని ఆమె తెలిపారు. ఆర్ ఎన్ ఎ సేకరణ యూనిట్ ఒక వారం రోజుల్లో రానుంది.
ఆర్థిక మంత్రిత్వ శాఖ
ప్రస్తుత ఆర్థిక సంవత్సరం మొదటి త్రైమాసికంలో రెట్టింపైన ప్రత్యక్ష పన్నుల వసూళ్లు
ప్రస్తుత ఆర్థిక సంవత్సరం మొదటి త్రైమాసికంలో ప్రత్యక్ష పన్ను వసూళ్లు రెట్టింపు అయ్యాయి. ఈ విషయాన్ని కేంద్ర ఆర్థికశాఖ సహాయ మంత్రి శ్రీ పంకజ్ చౌదరి మంగళవారం రాజ్యసభలో అడిగిన ప్రశ్నకు లిఖితపూర్వక సమాధాంలో తెలిపారు.
2021–2022 ఆర్థిక సంవత్సరం మొదటి త్రైమాసికంలో నికర ప్రత్యక్ష పన్ను వసూలు రూ. 2,46,519.82 కోట్లు కాగా... అంతకుముందు 2020–21 ఆర్థిక సంవత్సరంలో ఇదే కాలానికి నికర ప్రత్యక్ష పన్ను వసూలు రూ. 1,17,783.87 కోట్లు.
పన్ను వసూళ్లు పెరగడానికి కారణాలను మంత్రి వివరిస్తూ.. ఆర్థిక కార్యకలాపాల పునరుద్ధరణ, పన్ను చెల్లింపుదారుల సానుకూల భావనల వల్ల 2021–22 ఆర్థిక సంవత్సరం మొదటి త్రైమాసికంలో ఆదాయ అంచనాలు, ముందస్తు పన్ను చెల్లింపుల వల్ల నికర ప్రత్యక్ష పన్ను వసూళ్లు 2020–21 ఆర్థిక సంవత్సరంతో పోలిస్తే.. 2021–22 ఆర్థిక సంవత్సరం మొదటి త్రైమాసికంలో పెరిగాయన్నారు.
ప్రస్తుత ఆర్థిక సంవత్సరం, రెండో త్రైమాసికంలో ప్రత్యక్ష పన్ను వసూళ్లకు సంబంధించిన ప్రశ్నకు మంత్రి సమాధానమిస్తూ.. రెండో త్రైమాసికానికి సంబంధించిన పన్ను వసూలు ఇప్పుడే ప్రారంభమైనందున ఇంకా నిర్ధారించలేమని మంత్రి పేర్కొన్నారు.
ప్రస్తుత ఆర్థిక సంవత్సరం మొదటి రెండు త్రైమాసికాల పరోక్ష పన్ను వసూళ్ల వివరాలకు సంబంధించి మంత్రి సమాధానమిస్తూ.. ప్రస్తుత ఆర్థిక సంవత్సరంలో రెండో త్రైమాసికం ఇప్పుడే ప్రారంభమైనందని, అయితే 2021–22 ఆర్థిక సంవత్సరం, మొదటి త్రైమాసికంలో నికర పరోక్ష పన్ను రూ.3,11,398 కోట్లు వసూలయ్యాయని మంత్రి తెలిపారు.
వివాద్ సే విశ్వాస్ పథకం గుర్తించి మంత్రి మాట్లాడుతూ.. ప్రత్యక్ష పన్నులకు సంబంధించి పెండింగ్లో ఉన్న వివాదాలను ప్రభుత్వం వివాద్ సే విశ్వాస్ 2020 పథకంలో చెప్పుకోదగిన స్థాయిలోనే పరిష్కరించిందన్నారు.
శీర్షికలో చెప్పిన విధంగా ఈ పథకం యొక్క ప్రాథమిక లక్ష్యం.. ‘పన్నుకు సంబంధించిన వివాదాలు, దానితో అనుసంధానించబడిన యాధృచ్ఛిక విషయాలకు వర్తించే చట్టం’. పెండింగ్లో ఉన్న పన్ను వివాదాల్లో 28.73% వివాదాలను వివాద్ సే విశ్వాస్ పథకంలోభాగంగా పరిష్కరించామన్నారు. సానుకూల భావనలవల్లే ఈ అదనపు పన్ను ఆదాయం సమకూరిందన్నారు.
ఆర్థిక వ్యవస్థ పునరుద్ధరణ గురించి మంత్రి మాట్లాడుతూ.. ప్రస్తుత ఆర్థిక సంవత్సరం, మొదటి త్రైమాసికంలో పెరిగిన పన్నుల వసూళ్లు.. మునుపటి ఆర్థిక సంవత్సరంతో పోలిస్తే ఎక్కువగా ఉండడం.. ఆర్థిక వ్యవస్థ కోలుకుంటోందని చెప్పడానికి సంకేతాలుగా మంత్రి అభివర్ణించారు. అధిక పన్నుల వసూలు ప్రజలపై చేసే వ్యయాన్ని పెంచడానికి ప్రభుత్వానికి దోహదపడుతుందని, దేశ స్థూల ఉత్పత్తిపై ఇది సానుకూల ప్రభావాన్ని చూపుతుందని మంత్రి పేర్కొన్నారు.
రక్షణ మంత్రిత్వ శాఖ
రెండో ప్రపంచ యుద్ధంలో అందించిన సేవలకు భారత సైనికులకు ఇటలీ గౌరవం
భారతీయ సైనికుల అత్యున్నత త్యాగాలను స్మరించుకుంటూ, కమ్యూన్ ఆఫ్ మోనోటోన్ , ఇటాలియన్ మిలిటరీ చరిత్రకారులు మోంటోన్  వద్ద "వి.సి. యశ్వంత్ ఘడ్గే సన్డియల్ మెమోరియల్"ని ఆవిష్కరించారు, రెండవ ప్రపంచ యుద్ధంలో పోరాడిన భారత సైనికులకు నివాళులు అర్పించారు. అప్పర్ టైబర్ వ్యాలీ ఎత్తులపై జరిగిన యాక్షన్ ఫైటింగ్లో చనిపోయారు. ఇటలీలోని భారత రాయబారి డాక్టర్ నీనా మల్హోత్రా, భారత డిఫెన్స్ అటాచ్ ఈ వేడుకలో భారతదేశానికి ప్రాతినిధ్యం వహించారు. పెద్ద సంఖ్యలో ఇటాలియన్ పౌరులు, విశిష్ట అతిథులు మరియు ఇటాలియన్ సాయుధ దళాల సభ్యులు కూడా ఈ వేడుకలలో పాల్గొన్నారు.
రెండవ ప్రపంచ యుద్ధంలో భారతీయ సైనికులు ఇటాలియన్ ప్రచారంలో ప్రధాన పాత్ర పోషించారు, ఇందులో 4వ, 8వ మరియు 10వ డివిజన్ ల నుండి 50,000 కంటే ఎక్కువ మంది భారతీయ ఆర్మీ సైనికులు పాల్గొన్నారు. ఇటలీలో ప్రదానం చేసిన 20 విక్టోరియా క్రాస్లలో ఆరింటిని భారత సైనికులు గెలుచుకున్నారు. భారతీయ సైనికులు 23,722 మంది ప్రాణాలు కోల్పోయారు, అందులో 5,782 మంది భారతీయ సైనికులు అత్యున్నత త్యాగం చేశారు. ఇటలీ అంతటా విస్తరించి ఉన్న 40 కామన్వెల్త్ వార్ గ్రేవ్స్లో వారిని స్మరించుకుంటూ నివాళులు అర్పించారు.
ఈ స్మారకాన్ని భాగస్వామ్య చొరవగా మార్చడానికి, ఇటాలియన్ క్యాంపెయిన్లో పోరాడిన భారత సైన్యంలోని అన్ని శ్రేణుల సాహసోపేత త్యాగాలను స్మరించుకుంటూ స్మారక చిహ్నం వద్ద భారతీయ ఆర్మీ ఫలకం ఉంచారు.
స్మారక చిహ్నం లైవ్ సన్డియల్ రూపంలో ఉంటుంది. "మనమంతా ఒకే సూర్యుని క్రింద జీవిస్తున్నాము" అన్నది స్మారకం నినాదం. ఇటాలియన్ ప్రచార సమయంలో చేసిన కృషిని గౌరవిస్తూ ఈ స్మారక చిహ్నం ప్రారంభోత్సవం... ఇటలీ రెండవ ప్రపంచ సైనిక సైనికుల అత్యున్నత త్యాగాలు ఇటలీ అత్యంత గౌరవప్రదంగా కలిగి ఉందనడానికి నిదర్శనం.
(Visitor Counter : 73
భారత పోటీ ప్రోత్సాహక సంఘం
ప్రిన్సిపల్ అసెట్ మేనేజ్మెంట్ ప్రైవేట్ లిమిటెడ్, ప్రిన్సిపల్ ట్రస్టీ కంపెనీ ప్రైవేట్ లిమిటెడ్, ప్రిన్సిపల్ రిటైర్మెంట్ అడ్వైజర్స్ ప్రైవేట్ లిమిటెడ్లను కొనుగోలు చేసేందుకు సుందరం అసెట్ మేనేజ్మెంట్ కంపెనీ లిమిటెడ్కు సీసీఐ అనుమతి
ప్రిన్సిపల్ అసెట్ మేనేజ్మెంట్ ప్రైవేట్ లిమిటెడ్, ప్రిన్సిపల్ ట్రస్టీ కంపెనీ ప్రైవేట్ లిమిటెడ్, ప్రిన్సిపల్ రిటైర్మెంట్ అడ్వైజర్స్ ప్రైవేట్ లిమిటెడ్లను సుందరం అసెట్ మేనేజ్మెంట్ కంపెనీ లిమిటెడ్ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  అనుమతినిచ్చింది.
ప్రిన్సిపల్ అసెట్ మేనేజ్మెంట్ ప్రైవేట్ లిమిటెడ్ , ప్రిన్సిపల్ ట్రస్టీ కంపెనీ ప్రైవేట్ లిమిటెడ్ , ప్రిన్సిపల్ రిటైర్మెంట్ అడ్వైజర్స్ ప్రైవేట్ లిమిటెడ్ లు జారీ చేసిన, చెల్లించిన మొత్తం ఈక్విటీ షేర్లను సుందరం అసెట్ మేనేజ్మెంట్ కంపెనీ లిమిటెడ్  దక్కించుకోవడానికి ఈ ప్రతిపాదిత కలయిక అనుమతినిస్తుంది. ప్రిన్సిపల్ మ్యూచువల్ ఫండ్  పథకాలు ఈ కొనుగోలులో భాగంగా సుందరం మ్యూచువల్ ఫండ్ కు బదిలీ అవుతాయి. పీఎంఎఫ్ పథకాల ధర్మకతృత్వం, నిర్వహణ కూడా సుందరం ట్రస్టీ కంపెనీ లిమిటెడ్ , ఎస్ఏఎంసీకి బదిలీ అవుతాయి.
ఎస్ఏఎంసీ, మన దేశానికి చెందిన పబ్లిక్ లిమిటెడ్ సంస్థ. సుందరం ఫైనాన్స్ లిమిటెడ్  సంపూర్ణ యాజమాన్యంలోని అనుబంధ సంస్థ. ఎస్ఎంఎఫ్కు పెట్టుబడి నిర్వహణ సంస్థగా పని చేస్తోంది. వివిధ నష్టాలు, లాభాలు, ద్రవ్యత ప్రాధాన్యతలతో పెట్టుబడిదారుల అవసరాలను తీర్చే నిధులను ఎస్ఏఎంసీ నిర్వహిస్తోంది.
పీఎంఎఫ్ కోసం ఆస్తి నిర్వహణ సేవలను అందించడంతోపాటు, పీఎంఎఫ్ పథకాలను నిర్వహించే వ్యాపారాన్ని కూడా పీఏఎంపీఎల్ చేస్తోంది.
పీఎంఎఫ్కు ధర్మకతృత్వ సేవలను అందించే వ్యాపారంలో పీటీసీపీఎల్ ఉంది.
 దీర్ఘకాలిక పెట్టుబడులు, పదవీ విరమణ ప్రణాళిక సలహాలు  బీమాలు, పాలసీల కొనుగోళ్లు, పంపిణీకి సంబంధించిన సేవలు అందించడంతోపాటు,  భారతదేశంలో మ్యూచువల్ ఫండ్ల పంపిణీదారుగా పీఆర్ఏపీఎల్ పని చేస్తోంది.
సీసీఐ పూర్తి ఆదేశాల ప్రతి రావలసివుంది.
మంత్రిమండలి
ఆంధ్రప్రదేశ్లో కేంద్ర గిరిజన విశ్వవిద్యాలయం ఏర్పాటు కోసం కేంద్ర విశ్వవిద్యాలయాల చట్టం 2009కి సవరణలు ఆమోదించిన కేంద్ర కేబినెట్
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, ఆంధ్రప్రదేశ్లో కేంద్ర గిరిజన విశ్వవిద్యాలయం ఏర్పాటుకు ఆమోదం తెలిపింది. ఆంధ్రప్రదేశ్ పునర్వ్యవస్థీకరణ చట్టం 2014 పదమూడవ షెడ్యూలులో సూచించినట్టుగా విజయనగరం జిల్లా రెల్లి గ్రామంలో సెంట్రల్ యూనివర్సిటీ ఆఫ్ ఆంధ్రప్రదేశ్ ను ఏర్పాటుచేయనున్నారు. కేంద్రీయ గిరిజన విశ్వవిద్యాలయం ఏర్పాటుకు సంబంధించి తొలిదశ వ్యయం కింద 420 కోట్ల రూపాయలను కూడా కేంద్ర కేబినెట్ ఆమోదించింది.
(Visitor Counter : 269
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
6జీ సాంకేతికత
2021 నవంబర్ 1వ తేదీన, వివిధ మంత్రిత్వ శాఖలు/విభాగాలు, పరిశోధన & అభివృద్ధి సంస్థలు, విద్యాసంస్థలు, ప్రామాణికత సంస్థలు, టెలికాం సేవల కంపెనీలు, పరిశ్రమకు చెందిన సభ్యులతో 6జీ మీద ఒక టెక్నాలజీ ఇన్నోవేషన్ గ్రూప్ను  కేంద్ర టెలికమ్యూనికేషన్స్ విభాగం ఏర్పాటు చేసింది. భారతదేశంలో 6జీ దృక్పథం, లక్ష్యాలు, కార్యాచరణ ప్రణాళికలను రూపొందించడం ఈ బృందం బాధ్యత. టెలికాం పరిశ్రమ, విద్యాసంస్థలు, ఆర్&డి సంస్థలు, కేంద్ర ప్రభుత్వ సభ్యులతో ఆరు కార్యనిర్వాహక బృందాలను టీఐజీ-6జీ ఏర్పాటు చేసింది. బహుళాంశ సృజనాత్మక పరిష్కారాలు, బహుళాంశ తర్వాతి తరం నెట్వర్క్లు, తర్వాతి తరం అవసరాలకు తగ్గ స్పెక్ట్రం, పరికరాలు, అంతర్జాతీయ ప్రమాణాలు, పరిశోధన & అభివృద్ధి సంస్థలకు నిధులు అంశాల మీద ఈ ఆరు కార్యనిర్వాహక బృందాలు ఏర్పాటయ్యాయి. 6జీని ఆచరణలోకి తీసుకొచ్చే కార్యక్రమాల్లో అంతర్జాతీయ టెలికమ్యూనికేషన్స్ యూనియన్కు  కూడా భారతదేశం సహకారం అందిస్తోంది.
లోక్సభలో అడిగిన ఒక ప్రశ్నకు లిఖితపూర్వక సమాధానంగా, కేంద్ర సమాచార శాఖ సహాయ మంత్రి శ్రీ దేవుసిన్హ్ చౌహాన్ ఇవాళ లోక్సభకు ఈ సమాచారాన్ని అందించారు.
ప్రధాన మంత్రి కార్యాలయం
ఛత్తీస్గఢ్ లోని బలౌదాబాజార్-భాటాపారా జిల్లా లో జరిగిన ఒక ప్రమాదంలో ప్రాణనష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి
బాధితులకు పిఎమ్ఎన్ఆర్ఎఫ్ నుండి పరిహారాన్ని ప్రకటించారు
ఛత్తీస్ గఢ్ లోని బలౌదాబాజార్-భాటాపారా జిల్లా లో జరిగిన ఒక ప్రమాదం లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ఛత్తీస్ గఢ్ లోని బలౌదాబాజార్-భాటాపారా జిల్లా లో జరిగిన ఒక ప్రమాదం లో బాధితుల కు ప్రధాన మంత్రి జాతీయ సహాయ నిధి  నుండి పరిహారాన్ని ఇవ్వనున్నట్లు కూడా శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
ఛత్తీస్ గఢ్ లోని బలౌదాబాజార్-భాటాపారా జిల్లా లో జరిగిన ఒక దుర్ఘటన లో ప్రాణనష్టం వాటిల్లినందుకు దు:ఖించాను. ప్రియతములను కోల్పోయిన కుటుంబాల కు ఇదే సంతాపం. ఈ దుర్ఘటన లో గాయపడ్డ వ్యక్తులు త్వరలోనే పున:స్వస్థులు అగుదురు గాక. ప్రధాన మంత్రి : @narendramodi’’
‘‘బలౌదాబాజార్-భాటాపారా జిల్లా లో సంభవించిన దుర్ఘటన లో చనిపోయిన ప్రతి ఒక్క వ్యక్తి యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాలయ వంతున ఇవ్వడం జరుగుతుంది. అలాగే, గాయపడ్డ వారికి 50,000 రూపాయల వంతున ఇవ్వడం జరుగుతుంది: ప్రధాన మంత్రి @narendramodi”
అని తెలిపింది.
ప్రధాన మంత్రి కార్యాలయం
గుజరాత్ ప్రభుత్వం లో పూర్వ మంత్రి శ్రీ భగుభాయి పటేల్ కన్నుమూత పట్లసంతాపం తెలిపిన ప్రధాన మంత్రి
గుజరాత్ ప్రభుత్వం లో పూర్వ మంత్రి శ్రీ భగుభాయి పటేల్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. జన సేవ రంగం లో శ్రీ భగుభాయి పటేల్ అందించిన తోడ్పాటు ను ఎల్లవేళ ల స్మరించుకోవడం జరుగుతుందని ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
"ગુજરાત સરકારના પૂર્વ મંત્રી શ્રી ભગુભાઈ પટેલના અવસાનથી દુ:ખ થયું. જનસેવા ક્ષેત્રે તેઓનું પ્રદાન હંમેશાં યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના....... ૐ શાંતિ: ||" అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
చికిత్సలో ఉన్నవారి కంటే కోలుకున్నవారు 1.75 రెట్లు ఎక్కువ
కోలుకున్న, చికిత్సలో ఉన్నవారి మధ్య తేడా 2 లక్షల పైమాటే
జాతీయ స్థాయిలో కోలుకున్నవారి శాతం 62.09% చేరిక
కోవిడ్ బాధితులలో చికిత్స పొందుతున్నవారికంటే కోలుకున్నవారు 2,06,588 మంది ఎక్కువగా ఉండటం చెప్పుకోదగిన పరిణామం. కోలుకున్నవారు 1.75 రెట్లు ఎక్కువగా ఉండటమంటే దాదాపుగా రెండు రెట్లకు దగ్గరలో ఉన్నట్టు భావించాలి. గడిచిన 24 గంటల్లో మొత్తం19,547 మంది బాధితులు కోలుకున్నారు. దీంతో మొత్తం కోలుకున్నవారి సంఖ్య 4,76,377 కు చేరుకుంది. ఇంటింటికీ వైరస్ సోకిన వారి మీద నిఘా పెట్టటం, ముందస్తుగా బాధితులను గుర్తించటం, సకాలంలో తగిన చికిత్స అందించటం లాంటి చర్యలద్వారా ఈ విధమైన ఫలితం సాధించగలిగారు.
ప్రస్తుతం 2,69,789 మంది బాధితులుండగా వారందరికీ డాక్టర్ల పర్యవేక్షణలో చికిత్స జరుగుతోంది.
భారత్ లో కోలుకుంటున్న కోవిడ్ బాధితుల సంఖ్య వేగంగా పెరుగుతూ వస్తోంది. ఆ విధంగా ఈరోజుకు కోలుకున్నవారి శాతం 62.09 శాతానికి పెరిగింది.
ప్రపంచ వ్యాప్తంగా ఇతర దేశాలతో సంఖ్యా పరంగా పోల్చుకున్నప్పుడు ప్రతి పది లక్షల మందిలో పాజిటివ్ కేసుల సంఖ్య భారత్ లో 195.5 నమోదు కావటం ప్రపంచంలోనే అత్యల్పం. ఎప్పటికప్పుడు కంటెయిన్మెంట్, బఫర్ జోన్లను గుర్తించి వేరుచేయటం, దూకుడుగా పరీక్షలు జరపటం, ముందుగా బాధితులను గుర్తించటం, చికిత్సావిధానాలకు కట్టుబడి ఉండటం , ఐసియు ఆస్పత్రులను సమర్థంగా నిర్వహించటం లాంటి చర్యల కారణంగా ప్రపంచ స్థాయిలో అత్యల్ప మరణాలు నమోదైన దేశాల్లోనూ భారత్ ఒకటిగా నిలిచింది. భారత్ లో ప్రతి పది లక్షలమందిలో 15.31 చొప్పున నమోదు కాగా మరణాల శాతం పరంగా చూస్తే అది 2.75%. అదే, ప్రపంచ స్థాయిలో ప్రతి పది లక్షలకూ 68.7 కావటం గమనార్హం.
రోజువారీ పరీక్షల సంఖ్య పెంచుకోవటంలోనూ భారత్ లో ఎదుగుదల స్పష్టంగా కనిపిస్తోంది. గడిచిన 24 గంటల్లో 2,67,061 శాంపిల్స్ పరీక్షించారు. దీంతో ఈ రోజు వరకు జరిపిన పరీక్షల సంఖ్య 1,07,40,832 కు చేరుకుంది.
ఆరోగ్య, కుటుంబ సంక్షేమ మంత్రిత్వశాఖ, భారత వైద్య పరిశోధనామండలి ఉమ్మడి కృషి ఫలితంగా టెస్టింగ్ లాబ్ ల నెట్ వర్క్ దేశంలో బాగా బలం పుంజుకుంది.దీంతో దేశంలోని మొత్తం లాబ్ ల సంఖ్య 1132 కి చేరుకోగా అందులో 805 ప్రభుత్వ ఆధ్వర్యంలోను, 327ప్రైవేట్ రంగంలోను ఉన్నాయి. వాటి వివరాలు ఇలా ఉన్నాయి:
- తక్షణం ఫలితాలు చూపే పరీక్షల లాబ్స్ : 603 
- ట్రూ నాట్ ఆధారిత పరీక్షల లాబ్స్ : 435 
- సిబినాట్ ఆధారిత పరీక్షల లాబ్స్: 94 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
(
రక్షణ మంత్రిత్వ శాఖ
కొవిడ్పై పోరాటానికి దిల్లీ కంటైన్మెంట్ ప్రాంతంలో ఆసుపత్రి వసతులను పెంచుతున్న భారత సైన్యం
దేశానికి నిస్వార్థ సేవ చేస్తున్న భారత సైన్యం, కొవిడ్పై పోరాటంలోనూ అదే నిబద్ధత చాటుతోంది. వృద్ధులు, వారిపై ఆధారపడినవారికి విస్తృత వైద్య సాయం అందించడానికి, యుద్ధ ప్రాతిపదికన అనేక ప్రాంతాల్లో పెద్ద సంఖ్యలో కొవిడ్ సౌకర్యాలను ఏర్పాటు చేసింది. పూర్తి కొవిడ్ ఆసుపత్రిగా మార్చిన 'బేస్ హాస్పిటల్ దిల్లీ కంటోన్మెంట్' లోనూ అలాంటి ఏర్పాట్లే చేసింది. అక్కడికి వచ్చే రోగులందరికీ అత్యవసర చికిత్స అందించేందుకు సంపూర్ణ వసతులు అందుబాటులో ఉంచింది.
కరోనా రెండో దశ ప్రారంభంలో, బేస్ హాస్పిటల్లో 340 పడకలు ఏర్పాటు చేశారు. ఇందులో 250 ఆక్సిజన్ పడకలు. కొవిడ్ కేసుల్లో అనూహ్య పెరుగుదల కారణంగా అదనపు అవసరాల కోసం దీనిని ఏర్పాటు చేశారు. ఇక్కడ పడకలన్నీ నిండిపోగా, పడకలు ఖాళీ అయ్యేవరకు ఎదురు చూస్తామని అంగీకరించిన అదనపు రోగులకు ట్రౌమా కేంద్రంలో చికిత్సలు అందిస్తున్నారు. శుక్రవారం నాటికి 450 ఆక్సిజన్ పడకలు సహా 650 పడకలు సిద్ధం చేసేందుకు పనులు జరుగుతున్నాయి. గురువారం నాటికి ఐసీయూ పడకలను కూడా 12 నుంచి 35కు పెంచుతారు. జూన్ రెండో వారానికల్లా ఆసుపత్రి సామర్థ్యాన్ని 900 ఆక్సిజన్ పడకలకు విస్తరించేలా రెండో దశ విస్తరణ చేపడతారు.
సమర్థవంతమైన రోగుల నిర్వహణ కోసం వైద్య నిపుణుల బృందం ఆధ్వర్యంలో కొత్త 'కొవిడ్ ఓపీడీ' 24 గంటలూ పని చేస్తోంది. ఇళ్లలోనే రోగుల ఐసోలేషన్, పరీక్షలు, చికిత్స సూచనలు, అవసరమైతే ఆసుపత్రుల్లో చేర్చుకోవడం వంటి సేవలన్నింటినీ ఒకే గొడుగు కిందకు తెచ్చి ఇది నిర్వహిస్తోంది. ఈ బృందం రోజుకు దాదాపు 500 మంది రోగులను పరీక్షించి, అవసరమైన వైద్య సూచనలు అందజేస్తోంది. అత్యసవసర రోగులందరికీ తగిన చికిత్స అందేలా చూడడమే ఈ ప్రయత్న ఉద్దేశం.
ఒక సీనియర్ అధికారి ఆధ్వర్యంలో "కొవిడ్ టెలీ కన్సల్టెన్సీ & ఇన్ఫర్మేషన్ సెల్" కూడా 24 గంటలూ పని చేస్తోంది. వైద్య సూచనలతోపాటు, ఆసుపత్రిలో చేరిన రోగుల వివరాలను ఇది అందిస్తోంది. ఈ విభాగాన్ని ప్రజలు బాగా ఉపయోగించుకుంటున్నదానికి గుర్తుగా సగటున 1200-1300 ఫోన్ కాల్స్ చేస్తూ తగిన సమాచారం పొందుతున్నారు. ఈ విభాగం నిర్వహిస్తున్న కొన్ని విధులు:-
- నిపుణులు అందించే వైద్య సలహాలతోపాటు టెలిఫోన్ ద్వారా సంప్రదింపులు
- ఆసుపత్రిలో చేరిన రోగుల సమాచారాన్ని బంధువులకు అందించడం
- పడక లభ్యత/ఆసుత్రిలో చేరికపై మార్గదర్శకత్వం
- కొవిడ్ పరీక్ష నివేదికలు
- రోగులు/బంధువుల నుంచి వచ్చే వ్యక్తిగత అభ్యర్థనలను సమన్వయం చేయడం
- కొవిడ్ టీకాకు సంబంధించిన సమాచారం
టెలీ విభాగం సేవలు పొందడానికి ప్రజలు ఈ క్రింది నంబర్లకు ఫోన్ చేయాలి:-
- 011-25683580
- 011-25683585
- 011-25683581
- 37176 
కేసులు భారీగా పెరుగుతున్న కరోనా రెండో దశ సంక్షోభ సమయంలో అందుబాటులో ఉన్న అన్ని వైద్య వనరులను తమ సామర్థ్యం మేరకు భారత సైన్యం వినియోగంలోకి తీసుకొచ్చిన ఈ సమయంలో; విధేయత, చిత్తశుద్ధితో సేవలందిస్తున్న సైనిక వైద్య నిపుణులకు రోగులు మద్దతుగా నిలవాలి, వారిని ప్రోత్సహించాలని అభ్యర్థన.
రక్షణ మంత్రిత్వ శాఖ
నేషనల్ వార్ మెమోరియల్ వద్ద ప్రదర్శన ఇవ్వనున్న పాఠశాలల బ్యాండ్లు
స్కూల్ బ్యాండ్లు ఇక నుంచి ఢిల్లీలోని నేషనల్ వార్ మెమోరియల్  వద్ద క్రమంతప్పకుండా వంతుల వారీగా ప్రదర్శనలు ఇస్తాయి. ఈ మేరకు రక్షణ మంత్రిత్వ శాఖ, విద్యా మంత్రిత్వ శాఖ సంయుక్తంగా నిర్ణయం తీసుకున్నాయి. స్కూల్ బ్యాండ్ల షెడ్యూల్ను సిద్ధం చేయడానికి ఢిల్లీలోని ఎన్సీటీ ప్రభుత్వంతో సంప్రదించాలని సెంట్రల్ బోర్డ్ ఆఫ్ సెకండరీ ఎడ్యుకేషన్ ను కేంద్ర విద్యా మంత్రిత్వ శాఖ ఆదేశించింది. తద్వారా పాఠశాలల బ్యాండ్లు జాతీయ యుద్ధ స్మారకం వద్ద ప్రదర్శనలు ఇస్తాయి. బ్యాండ్ స్థలం, థీమ్లు, ట్యూన్లు మొదలైనవాటిని డైరెక్టరేట్ ఆఫ్ నేషనల్ వార్ మెమోరియల్ & మ్యూజియం, హెడ్క్వార్టర్ ఇంటిగ్రేటెడ్ డిఫెన్స్ స్టాఫ్  సమన్వయంతో స్మారక చిహ్నం పవిత్రతను దృష్టిలో ఉంచుకుని రూపొందిస్తారు.
సాధారణ షెడ్యూల్లో భాగంగా జాతీయ యుద్ధ స్మారకాన్ని&ఎం, హెచ్క్యూ ఐ డీఎస్ తో సమన్వయంతో ప్రదర్శన ఇవ్వడానికి సంబంధిత రాష్ట్రాల పాఠశాలల నుండి ఒక బ్యాండ్ని ఎంచుకోవాలని విద్యా మంత్రిత్వ శాఖ అన్ని రాష్ట్రాలు/కేంద్రపాలిత ప్రాంతాల విద్యా శాఖలను కోరింది. సీబీఎస్ఈ రక్షణ మంత్రిత్వ శాఖతో కలిసి అన్ని పాఠశాలలను సమన్వయం పరుస్తుంది. జాతీయ యుద్ధ స్మారకాన్ని దేశానికి అంకితం చేసిన మూడవ వార్షికోత్సవానికి ముందు.. అంటే ఫిబ్రవరి 22, 2022 నుండి జాతీయ యుద్ధ స్మారకం వద్ద ఈ పాఠశాల బ్యాండ్ల ప్రదర్శనల ప్రారంభానికి తాత్కాలిక తేదీ. ప్రధాన మంత్రి నరేంద్ర మోదీ ఫిబ్రవరి 25, 2019న జాతీయ యుద్ధ స్మారకాన్నిని జాతికి అంకితం చేశారు. పాఠశాల విద్యార్థులలో దేశభక్తి, విధి పట్ల భక్తి, ధైర్యం, త్యాగం, విలువలను పెంపొందించడం ప్రజల భాగస్వామ్యాన్ని పెంచడం, ముఖ్యంగా యువత స్ఫూర్తిదాయ యుద్ధ స్మారకంతో అనుబంధం కలిగిన వివిధ కోణాలను తెలుసుకోవడం ఈ కార్యక్రమం లక్ష్యం. ఇది యుద్ధ వీరుల అద్భుతమైన కథల గురించి పిల్లలలో అవగాహన పెంచడానికి సాయపడుతుంది. వారిలో జాతీయతా భావాన్ని పెంపొందిస్తుంది. రక్షణ సాంస్కృతిక మంత్రిత్వ శాఖలు సంయుక్తంగా నిర్వహిస్తున్న వీర్ గాథ ప్రాజెక్టును ముందుకు తీసుకువెళుతుంది.
రహదారి రవాణా, హైవేల మంత్రిత్వ శాఖ
జాతీయ రహదారి భద్రతా బోర్డు ఏర్పాటుకు నోటిఫికేషన్
జాతీయ రహదారి భద్రతా బోర్డును, దాని నిబంధనలను ఏర్పాటు చేస్తున్నట్టు రహదారి రవాణా, హైవేల మంత్రిత్వ శాఖ 3 సెప్టెంబర్, 2021న ప్రకటించింది. దాని కూర్పు, బోర్డు చైర్మన్, సభ్యులు కావడానికి అర్హతలు, ఎంపిక ప్రక్రియ, పదవీకాలం, రాజీనామా, తొలగింపుకు పద్ధతి, బోర్డు అధికారాలు, విధులు, బోర్డు సమావేశాలు తదితర అంశాలను నిబంధనలోని అంశాలు నిర్దేశిస్తాయి.
బోర్డు కేంద్ర కార్యాలయం నేషనల్ కేపిటల్ రీజియన్ లో ఉంటుంది. భారతదేశంలోని వివిధ ప్రాంతాలలో బోర్డు తన కార్యాలయాలను ఏర్పాటు చేయవచ్చు. బోర్డులో ఒక చైర్మన్, ముగ్గురికి తగ్గకుండా, ఏడుకు మించకుండా సభ్యులను కేంద్ర ప్రభుత్వం నియమించనుంది.
రహదారి భద్రత, నూతన సాంకేతికల ఆవిష్కరణ, అనుసరణ, మోటారు వాహనాలు, ట్రాఫిక్ నియంత్రణకు బోర్డు బాధ్యత వహిస్తుంది. ఇందుకోసం బోర్డు -
ఎ) రహదారి భద్రత, ట్రాఫిక్ నిర్వహణ, కొండ ప్రాంతాలలో రహదారుల నిర్మాణం కోసం నిర్ధిష్ట ప్రమాణాలను రూపొందిస్తుంది.
బి) ట్రాఫిక్ పోలీసుల, ఆసుపత్రి అధికారులు, హైవే అధికారులు, విద్య, పరిశోధన సంస్థలు, ఇతర సంస్థలో సామర్ధ్య నిర్మాణం, నైపుణ్యాల అభివృద్ధికి మార్గరద్శకాలు
సి) కేంద్ర ప్రభుత్వ పరిశీలన కోసం ట్రామా సౌకర్యాలు, పారామెడికల్ సౌకర్యాలను ఏర్పాటు చేసేందుకు మార్గదర్శకాలు. కేంద్ర ప్రభుత్వానికి, రాష్ట్ర ప్రభుత్వాలకు, స్థానిక పాలనా యంత్రాంగానికి రహదారి భద్రత, ట్రాఫిక్ నిర్వహణపై సాంకేతిక సలహాలు, సాయం.
దీనితో పాటుగా, ఎ) తోటివారికి తోడ్పడే వ్యక్తులను, బి) రహదారుల భద్రత, ట్రాఫిక్ నిర్వహణ, సి) వాహన ఇంజినీరింగ్ రంగంలో నూతన వాహన సాంకేతికత, డి) అంతర్జాతీయ సంస్థలతో సమన్వయ, సహకారాలు, ఇ) అంతర్జాతీయ సాంకేతిక ప్రమాణాలు, దేశీయ సాంకేతిక ప్రమాణాల మధ్య ఏకరూపతకు యత్నం, రహదారి భద్రతను మెరుగుపరిచేందుకు, ట్రాఫిక్ నిర్వహణ, సత్వర విచారణపై పరిశోధనను ప్రోత్సహించడం బో్ర్డు విధులలో కొన్ని.
గ్రామీణాభివృద్ధి మంత్రిత్వ శాఖ
గ్రామీణ అనుసంధానత తో కూడిన జి.ఏ.ఎస్. డేటాను రేపు పబ్లిక్ డొమైన్ ద్వారా ప్రారంభించనున్న - కేంద్ర గ్రామీణాభివృద్ధి, పంచాయతీరాజ్ శాఖ మంత్రి
8 లక్షల కంటే ఎక్కువ గ్రామీణ సౌకర్యాలు, 1 మిలియన్ కంటే అధికంగా ఆవాసాలు, 25 లక్షల కిలోమీటర్ల కంటే ఎక్కువగా గ్రామీణ రహదారులకు సంబంధించిన జి.ఐ.ఎస్. సమాచారాన్ని సేకరించి, జి.ఐ.ఎస్. వేదిక ను ఉపయోగించి డిజిటలైజ్ చేసి ప్రజలకు అందుబాటులోకి తీసుకు రావడం జరుగుతుంది
జాతీయ గ్రామీణ మౌలిక సదుపాయాల అభివృద్ధి సంస్థ  మూడు ప్రముఖ జి.ఐ.ఎస్. సంస్థలతో ఎం.ఓ.యు. పై సంతకం చేసి, గ్రామీణ అనుసంధానత తో కూడిన జి.ఏ.ఎస్. డేటాను పబ్లిక్ డొమైన్ ద్వారా విడుదల చేయడానికి గతి శక్తితో సహకరిస్తుంది
కేంద్ర గ్రామీణాభివృద్ధి, పంచాయతీ రాజ్ శాఖ మంత్రి శ్రీ గిరిరాజ్ సింగ్, 2022 ఫిబ్రవరి 22వ తేదీ మధ్యాహ్నం 12 గంటలకు న్యూఢిల్లీలోని ఇండియా హాబిటాట్ కేంద్రంలో, గ్రామీణ అనుసంధానత తో కూడిన జి.ఏ.ఎస్. డేటాను పబ్లిక్ డొమైన్ ద్వారా ప్రారంభిస్తారు.
దేశం అంతటా అర్హత కలిగిన అనుసంధానం లేని నివాస ప్రాంతాలకు అన్ని వాతావరణ పరిస్థితులకు లకు తట్టుకునే రహదారి అనుసంధాతను అందించే లక్ష్యంతో, ప్రధానమంత్రి గ్రామ సడక్ యోజన  ను 2000 సంవత్సరంలో ప్రారంభించడం జరిగింది. ఆ తర్వాత, గ్రామీణ ఆర్థిక వ్యవస్థను బలోపేతం చేయడం కోసం మార్గాలు, ప్రధాన గ్రామీణ అనుసంధానం ద్వారా వాటి అభివృద్ధి, ఏకీకరణలను కూడా ఈ పథకం లక్ష్యాలు గా చేర్చడం జరిగింది. ఈ పథకం ప్రారంభం నుంచి ఇప్పటి వరకు, 7.83 లక్షల కిలోమీటర్ల రహదారులను మంజూరు చేయగా, 2.69 లక్షల కోట్ల రూపాయల వ్యయంతో, 6.90 లక్షల కిలోమీటర్ల రహదారులను నిర్మించడం జరిగింది.
పి.ఎం.జి.ఎస్.వై. అమలులో భాగంగా, 8 లక్షల కంటే ఎక్కువ గ్రామీణ సౌకర్యాలు, 1 మిలియన్ కంటే అధికంగా ఆవాసాలు, 25 లక్షల కిలోమీటర్ల కంటే ఎక్కువగా గ్రామీణ రహదారులకు సంబంధించిన జి.ఐ.ఎస్. సమాచారాన్ని సేకరించి, ఈ పథకం కోసం అభివృద్ధి చేసిన జి.ఐ.ఎస్. వేదికను ఉపయోగించి డిజిటలైజ్ చేయడం జరిగింది. ఈ విధంగా గ్రామీణ అనుసంధానత తో సేకరించిన జి.ఏ.ఎస్. సమాచారం ప్రజలకు అందుబాటులో ఉంటుంది.
పి.ఎం.జి.ఎస్.వై. పథకం అమలుకు నోడల్ ఏజెన్సీ గా వ్యవహరిస్తున్న ఎన్.ఆర్.ఐ.డి.ఏ., మూడు ప్రముఖ జి.ఐ.ఎస్. సంస్థలతో ఎం.ఓ.యు. పై సంతకం చేసి, గ్రామీణ అనుసంధానత తో కూడిన జి.ఏ.ఎస్. డేటాను పబ్లిక్ డొమైన్ ద్వారా విడుదల చేయడానికి గతి శక్తితో సహకరిస్తుంది. సరకు రవాణా ఖర్చులను తగ్గించడానికి, మౌలిక సదుపాయాలను మెరుగుపరచడానికి, భారతదేశంలో మౌలిక సదుపాయాల ప్రాజెక్టులను రూపొందించి, అమలు చేయడానికి గతి శక్తి అనేది ఒక జాతీయ మాస్టర్ ప్లాన్ మరియు డిజిటల్ ప్లాట్ ఫారమ్ గా వ్యవహరిస్తుంది. రెండు పథకాల మెరుగైన ప్రణాళిక, అమలు కోసం సమాచారాన్ని ఇచ్చి పుచ్చుకోవాలనే లక్ష్యంతో ఎన్.ఆర్.ఐ.డి.ఏ. గతి శక్తి తో సహకరిస్తోంది.
జి.ఐ.ఎస్. డేటా ను ప్రారంభించిన తర్వాత సాంకేతిక సదస్సులో భాగంగా ఎస్.ఎస్.ఆర్.ఐ. ఇండియా, మ్యాప్ మై ఇండియా, డేటా మీట్, గతి శక్తి, పూణే లోని సి.డి.ఏ.సి., సంస్థలు పలు సాంకేతిక అంశాలను సవివరంగా ప్రదర్శిస్తాయి.